Otto von Budberg

Parun Otto von Budberg (täisnimi saksa keeles Otto Bernhard Freiherr von Budberg-Bönninghausen, vene keeles Отто́н Рома́нович Бу́дберг; 18. veebruar 1850 Tallinn – 17. veebruar 1907 Kivi-Vigala) oli Eestimaa mõisnik ja rüütelkonnategelane.

Budbergide suguvõsast pärit parun Otto Bernhard von Budberg sündis Vanamõisa mõisniku ja Eestimaa rüütelkonna sekretäri parun Reinhold (Roman) Friedrich von Budberg-Bönninghauseni (1816–1858) ja Vanamõisa ning Seira pärijanna vabapreili Alexandra Elisabeth Clodt von Jürgensburgi (1829–1898) vanima lapsena.

Otto von Budberg oli Läänemaa kreisisaadik, 1893–1902 Eestimaa rüütelkonna peamees ja hiljem Eestimaa rüütelkonna maanõunik.

Talle kuulus Vanamõisa (Võhma-Vanamõisa) mõis,  Kirbla kihelkonnas Haapsalu kreisis.

Ta mõrvati 17. veebruaril 1907 Kivi-Vigalas.

Perekond
Otto von Budberg abiellus 17. augustil 1882 Aasperes vabapreili Elisabeth Alexandrine von Dellingshauseniga (1860–1896), kes oli Aaspere mõisniku ja rüütelkonna peamehe Nikolai von Dellingshauseni ja Alexandrine von Weissi tütar. Abielust sündisid:
Alexandra (Adine; sünd. 1883) abiellus 1907 Lihula mõisniku parun Hermann Buxhoevedeiga
Otto Reinhold Eberhard Gotthard von Budberg (Odo; sünd. 1884), staabirittmeister
Roman Nikolai Bernhard Andreas von Budberg (1886–1929)
Anna Harriet Elisabeth (sünd. 1886), abiellus 1916 Hans Hjalmar Christensoniga
Harriet Wilhelmine Marie Sophie (sünd. 1890), abiellus 1912 Massu mõisniku Hans Arnold von Winkleriga (suri 1930)
Nikolai Rotger Emil Arthur Friedrich von Budberg (Ley; sünd, 1896), abiellus 1921 Jäneda mõisniku lese Mura Zakrevskajaga (1892–1946), kes sai hiljem tuntuks Maksim Gorki ja Herbert George Wellsi armastatuna.

Esivanemad

Viited

Allikad
Sissekanne Eestimaa rüütelkonna genealoogilises käsiraamatus

Eestimaa aadlikud
Eestimaa rüütelkonna peamehed
Kopli kalmistule maetud
Sündinud 1850
Surnud 1907
Eestimaa maanõunikud